Greek Legal Document

Category: 336

Content:
20. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ.3548/760 της 24/30 Αυγ. 1984 (ΦΕΚ Β΄ 595) Αρμοδιότητες Τελωνειακών Αρχών. Έχοντας υπόψη: α.Τις διατάξεις της παρ. 5 του άρθρ. 1 του Νόμ. 1165/1918 «περί Τελωνειακού Κώδικα». β)Την αριθ.Υ.80/21.6.84 κοινή απόφαση του Πρωθυπουργού και του Υπουργού Οικονομικών «περί ανάθεσης αρμοδιοτήτων στον Υφυπουργό Οικονομικών» (ΦΕΚ 413/Β/84), αποφασίζουμε: Το εδάφ. α της παρ. 2 του άρθρ. 1 της αριθ. Τ.607/72/7.3.78 (ανωτ. αριθ. 16), απόφασής μας όπως αυτή συμπληρώθηκε μεταγενέστερα και ισχύει σήμερα, αντικαθίσταται ως εξής: «α.Σισυροδέρματα σισύρες, αποκόμματα σισυρών ακανόνιστου σχήματος και των εκ τούτων ενδυμάτων ή άλλων ειδών. Από τις Διευθύνσεις Τελωνείου Καστοριάς, Θ΄ και Ι΄ Αερολιμένα Αθηνών και από τα Τελωνεία Α΄ Τάξης Σιάτιστας και Φλώρινας. Η εισαγωγή όμως όμοιων των παραπάνω ειδών που κομίζονται από επιβάτες για ατομική τους χρήση ή στέλνονται δωρεάν με δέματα βοήθειας, για χρήση των παραληπτών αυτών, ενεργείται και από τις λοιπές Διευθύνσεις Τελωνείων. Αποκόμματα σισυρών ακανόνιστου σχήματος που εισάγονται ατελώς, σύμφωνα με τις ισχύουσες διατάξεις και αποκλειστικά από τους γουνοποιούς που είναι εγκαταστημένοι στους νομούς Καστοριάς, Φλώρινας, Γρεβενών και Κοζάνης (πλην των περιοχών των Δήμων Κοζάνης και Πτολεμαΐδας). Από τη Διεύθυνση Τελωνείου Καστοριάς και τα Τελωνεία Α΄ Τάξης Σιάτιστας και Φλώρινας». - 83 30.Α.δ.19-20 Αρμοδιότητα Τελωνειακών Αρχών